ETTERTRAKTET: Eirik Ulland Andersen er ønsket av Molde. Foto: NTB scanpix

Kilder til VG: Strømsgodset med 10-millionerskrav til Molde for Ulland Andersen

Strømsgodset skal ha avslått et bud på rundt seks millioner kroner for Eirik Ulland Andersen - men VG får opplyst at 26-åringen trolig ender opp i Molde likevel.

Oppdatert 28. desember 2018

Artikkelen er over ett år gammel

Ulland Andersen har ett år igjen av avtalen med Strømsgodset. Dermed må drammenserne selge i vinter hvis de skal få en sum i nærheten av det de ønsker seg.

Kilder forteller til VG at Strømsgodset i utgangspunktet skal ha krevd rundt 10 millioner for midtbanestjernen. Det er fire millioner mer enn innholdet i et bud som Molde allerede skal ha fått avslått. Romsdalingene skal derimot ikke ha gitt opp håpet.

Redaksjonelt samarbeid Dplay Se Eliteserien og OBOS-ligaen direkte på Dplay

– Jeg kommenterer ikke pågående spillerlogistikk, de spillerne vi eventuelt har lagt inn bud på eller de vi ikke har lagt inn bud på, skriver Molde-direktør Øystein Neerland i en SMS til VG fredag kveld.

MOLDE-DIREKTØR: Øystein Neerland avbildet i Molde. Foto: Espen Braata/VG

les også Her er de heteste salgsobjektene i Eliteserien

Ordknapp

TV 2 omtalte i midten av desember at Molde var interessert i Ulland Andersen.

Nå tyder VGs informasjon på at en overgang trolig vil finne sted - selv om Strømsgodset har det siste ordet.

– Jeg har ikke lyst til å kommentere noe om Molde. Det må du eventuelt ta med Jim eller Flo, er Ulland Andersens melding til VG, med henvisning til agent Jim Solbakken og Godset-leder Jostein Flo.

– Jeg kommenterer ikke spekulasjoner rundt spillerlogistikk før ting er endelig, svarer Flo i en tekstmelding til VG.

FORLATER TROLIG GODSET: Molde blir mest sannsynlig Ulland Andersens neste arbeidsgiver. Foto: Frode Hansen/VG

Målpoeng-konge

Etter overgangen fra Hødd til Strømsgodset sommeren 2016, har Ulland Andersen etablert seg som en av Eliteseriens mest produktive spillere.

I 2017 scoret haugesunderen 11 ganger og leverte fem målgivende pasninger. I år startet sesongen trøblete, med en lyskeoperasjon, men Ulland Andersen kom tilbake og endte opp med seks nettkjenninger og seks målgivende.

Deriblant flere lekre frispark, som dette mot Sarpsborg 08:

Publisert: 28.12.18 kl. 20:35 Oppdatert: 28.12.18 kl. 20:57

Eliteserien S V U T M P 1 Bodø/Glimt 18 16 2 0 65 – 20 45 50 2 Molde 18 11 1 6 46 – 22 24 34 3 Odd 18 11 1 6 32 – 24 8 34 4 Rosenborg 18 9 5 4 34 – 19 15 32 5 Vålerenga 18 9 5 4 29 – 24 5 32 VIS MER Champions League-kvalifisering

Champions League-kvalifisering Europaliga-kvalifisering

Europaliga-kvalifisering Nedrykkskvalifisering

Nedrykkskvalifisering Nedrykk